Държавен вестник, бр. 19, 2010 г., стр. 41

БРОЙ  19	
Д Ъ Р Ж А В Е Н  В Е С Т Н И К 	
СТР.  41  
Декларирането на т. 3 означава, че ще водите дневник на стопанството. Този дневник не се заве­
рява никъде и не е по образец. Вие трябва да вписвате всички извършвани дейности, например: на 15 
юли 2009 г. закупих едно говедо или извърших косене на затревените площи, или използвах продукти 
за растителна защита, или извърших дълбока оран на парцел №…. и т.н. При проверка на място 
представителите на технически инспекторат на ДФЗ – РА ще заверяват дневника на стопанството. 
Ако при проверката на място се установи, че Вие не водите дневник на стопанството, ДФЗ – РА 
ще намали финансовата помощ за текущата година. В дневника трябва да са описани ползваните 
от Вас парцели и номерата на договорите, по силата на които ползвате площите, които не са 
Ваша собственост.
Попълване на секцията „Общи документи, които следва да се представят при кандидатстване 
за АЕП“
Документите в секцията „Общи документи“ не са задължителни към момента на кандидат­
стването по мярка „Агроекологични плащания“. Отбележете само полето срещу документа, който 
представяте в момента на кандидатстване или сте представили в предходна година. Представянето 
на поне един от тези документи е задължително, като крайният срок е 30 септември на втората 
година от одобрението, а за одобрените кандидати от кампания 2008 г. крайният срок е през тре­
тата година. В случай че не представите такъв документ в предвидения срок, ДФЗ – РА отказва 
отпускането на финансова помощ и се налага да възстановите получените плащания до този момент.
Ако отбележите документ № 1, това означава, че Вие притежавате документ, доказващ, че 
сте преминали обучение или информационни дейности по агроекология и следва да го приложите 
към „Заявлението за подпомагане“. Документи 2 и 3 доказват наличието на опит за изпълнение на 
агроекологичните дейности. В случай че отбележите, че притежавате един или повече от докумен­
тите от № 1 до 3, Вие следва да представите копие или копия от тях заедно със заявлението. При 
положение че не притежавате нито един от трите документа, Вие сте задължен да преминете 
агроекологично обучение и да представите документ пред ДФЗ – РА най-късно до 30 септември на 
втората година, а за одобрените кандидати от кампания 2008 г. – през третата година от изпъл­
нението на агроекологичните дейности, и не следва да отбелязвате полето. 
Агроекологичното обучение се извършва от организация, одобрена от Националната агенция за 
професионално образование и обучение (НАПОО), и за него се представя съответният документ. В 
случай че представите диплома от учебно заведение, задължително трябва да представите и справка 
към дипломата, за да удостоверите, че сте издържали изпит по „Агроекология“.
Информационните дейности по агроекология ще се организират безплатно за Вас по мярка 111 
„Професионално обучение, информационни дейности и разпространяване на научни знания“ и ще бъ­
дат с продължителност до 18 часа. Те ще се провеждат под формата на семинари, информационни 
сесии или работни срещи. Програмата може да предвижда обучението да протече само в зала, но 
може да е съчетано с демонстрация на място (напр. на нова технология, нова техника и т.н.) или 
представяне на добри производствени практики от стопанства на самите обучаващи се.
 По т. 4, ако сте юридическо лице или  ЕТ, Вие можете да упълномощите друго лице да управлява 
агроекологичната дейност. В този случай трябва да предоставите нотариално заверено пълномощно, 
чрез което изрично се упълномощава някой друг да управлява агроекологичните дейности, за които 
кандидатствате. В този случай документът по т. 1, 2 или 3 трябва да е на името на упълномо­
щеното от Вас лице.
Попълване на секциите за „Специфични декларации и документи“ по съответните направления
Секцията за специфични декларации и документи е разделена на подмерки и съответните им 
направления. Вие трябва да отбележите декларациите, които са специфични и се отнасят само 
за направлението, за което кандидатствате. Ако не кандидатствате за подпомагане по някое от 
направленията, НЕ трябва да отбелязвате полета срещу декларациите, касаещи изпълнението на 
агроекологични дейности по него. В случай че сте отбелязали декларация, която е свързана с предос­
тавяне на документ и този документ не е представен в определените срокове, заявлението ще бъде 
некоректно попълнено. В този случай ДФЗ – РА ще откаже участието Ви по мярка „Агроекологични 
плащания“ и няма да изплати финансовата помощ. Когато след специфичния документ не е указана 
дата за представянето му в ДФЗ – РА, следва да го представите заедно със „Заявлението за под­
помагане“ и/или „Заявлението за плащане“.